U računalima falsifikatora Franje Varge istražitelji su pronašli lažirane dokumente kojima je premijera Plenkovića trebalo izravno optužiti za tešku korupciju, tvrdi novi broj tjednika Nacional.

Kako pišu, dokumenti su trebali biti plasirani u javnost kako bi se kompromitirani premijer natjerao na ostavku, a istražitelji sada očekuju od Varge da im kaže tko je naručitelj.

Varga navodno ima još dokumenata koje je napravio, a trebali su služiti za kompromitaciju političkih protivnika.

Inače, prije nekoliko dana osječki Županijski sud produljio je za još dva mjeseca istražni zatvor bivšem policijskom informatičaru Franji Vargi, kojeg Uskok tereti za izradu lažnih SMS poruka za potrebe bivšeg "Dinamova" čelnika Zdravka Mamića, i vozaču potpredsjednika Vlade i ministra poljoprivrede Tomislava Tolušića Blažu Curiću, kojega se sumnjiči da je Vargi javio kako se zbog toga nad njim provode istražne radnje i da mu se sprema uhićenje.

>> Kronologija afere lažni SMS